Dewa Xaportî ya Wanî de dewijî Yakup Pekel, Ersin Pekel, Muhammed Balikçi û Ciwan Şakar 20ê adare de gama ke semedê simer girewtişî şîyî keyeyê merdimê xo Fesih Pekelî hetê wesayîtanê zirxinan ra ameyî vindarnayene û pê şîdetî ameyî destbendkerdene.
Polîsan verî kontrolê nasnameyan kerd la qet çîyêko sebebê sûcî bo nêdî. Seba ke wesayît de fotografê Ahmet Kayayî ame dîyene polîsan waşt cigêrayîş bikerê û dewijan zî waşt wextê cigêrayîşî de wesayît de vinderê. Badê munaqeşayan polîsan çar kesî derb kerdî. Seba ke polîsan pê dimçikê tifingî da serê qelbê ci ro Yakup Pelekî krîzê qelbî ravêrna. Dewijan xebere da ambulansî la polîsan destûr nêda ambulans mudaxaleyê Pekelî bikero û pîya bi Pakelî hîrê kesê bînî berdê Şûbeyê Mudirîya TEMî.  Çar kesê ke raştê îşkenceyê polîsan ameyî 20ê adare ra nata Mudirîya Asayîşî ya Wanî de yê.
